 Haddaba maalintii uu ururku isku wadda keennayey kooxihii ku coloobey kubada cagta ee deganaa labbada xaafadood ee Xalane iyo Axmed Gurey waxa uu qorshuhu ahaa in la isugu wadda yimmaado garoonka weyn ee kubada cagta laakiin nasiib xumo waxa maalmahaas gudaha magaalada Borama ka jirey dagaal yar oo dhex marey labbo Beelood oo ka mid Beelaha walaalaha ah ee wadda dega gobolka Awdal, dagaalkaasi oo ka dhashey beero la isku haystey ayaa sabab u ahaa in dadweynihii deganaa daanta bari ee degmada Borama ay u soo qaxaan dhinaca daanta galbeed, waxaa kale oo xusid mudan in Maddaxweynihii wakhtigaas ee Somaliland Marxuum Maxamed Xaaji Ibraahim Cigaal uu gudi Odoyaal ah oo ka socdey golaha Guurtida ka soo direy magaalada Hargeysa kuwaasi oo u socdey waan waanta iyo nabadeynta labbada Beelood ee dirirtu dhex martey, sidoo kale waxa arrintaas ka qeyb qaatey ciidamo Birmad ah oo berigaas la dejiyey dugsiga sare ee Sheekh Cali Jawhar. 